Joe Bonamassa

Joe Bonamassa, (Utica, 8 magio 1977 el ze un ghitarista statunitense.

Ghitarista che fa el só ezordio inte i ani 2000, el gà cofà caratarìstega na voze che ła zgrafa e da un gran stìłe inte'l sonàr ła ghitara, el ze considarà uno dei mejo ghitaristi dei ùltemi ani caratarizà da ła profesionałità che'l ghe mete anca co'l ze in studio, ła ciarésa de'l son, richésa mełòdega e tècnega varia.

 Biografia 
El ga patòche orìzeni itałiane, tacando a sonar mùzega clàsega fin cuando el ga descoverto el blues. A 12 ani el ga partesipà a un tour de B.B. King.
Inte'l mazo de'l 2009 el ga sonà co'l ghitarista Eric Clapton a Łondra a ła Royal Albert Hall.
Inte'l setenbre 2009 vien publegà un DVD rezistrà a'l stòrego Royal Albert Hall (teatro ingleze de gran prestizo e inte'l magio de'l 2012 el ga publegà el só ùltemo łaoro in studio, Driving Towards the Daylight. Inte'l zunjo 2010 el ga partesipà a'l "Crossroad Guitar Festival2010" che'l ga avùo łogo a Chicago, un avenjimento organizà a fìn de benefisiensa da Eric Clapton.

El forma co Jason Bonham, só fio de'l séłebre John Bonham, baterista dei Led Zeppelin, Derek Sherinian, ex Dream Theater a łe tastiere e a'l baso e voze Glenn Hughes, ex Deep Purple e Black Sabbath el supergrupo rock Black Country Communion co'l cuało  el pùblega el 20 setenbre 2010 l'àlbun de debuto Black Country, seguìo el 13 zunjo 2011 da un segondo łaoro ciamà pròpio 2.
Dopo  Live over Europe (2CD) inte'l 2013 A ze stà publegà n'altro àlbun ciamà Afterglow. El ga cołaborà co numarozi artisti de'l całibro de Buddy Guy ,B.B king, Paul Rodgers, Jack Bruce, Joe Cocker, Gregg Allman, Eric Johnson, Warren Haynes, Foreigner, Beth Hart (co ła cuala el ga insidesto do àlbun),Danny Gatton (che'l ze stà el só mentor co'l gaveva 13 ani) e tanti altri.

Strumentasion
El ze testimonial Gibson, anca se'l utiłiza ghitara de altre marche : Fender, Musicman, Chandler, Gretsch e tante altre.
Ad ancò el ga na presioza cołesion de Gibson Les Paul de ła "golden era" che ła include do Gold Top de'l 1957 (7 3941 "Major Tom" e 7 3945), sincue "Burst" de'l 1959 (9 0829 "Magellan", 9 1948 "Linny", 9 1951 "Principal Skinner", 9 1953 "Carmelita" e 9 1688 "Spot") e sincue de'l 1960 (0 0137 "Batman", 0 0221 "Lucky 7", 0 7453 "The Runt", 0 7589 "Johnny Fever" e 0 8089 "The Two Sisters Burst"). N'altra ghitara che ła va sitada A ze seguramente ła só Gold Top parsonałizada. Inte'l 2011, Joe el ga reałizà co'l Gibson Custom Shop na ghitara che ła ze un ibrido tra ła Les Paul e ła Firebird: ła ghitara ła se ciama Gibson Bonabyrd. Ła Bonabyrd ła ga "body" de ła Les Paul (co soło el pickup a'l ponte) e el mànego de ła Les Paul co ła pałeta  reverse de ła Firebird. Inte'l 2015 el ghe n'a reałizà n'altra sìmiłe ma 'sta volta, invese che in cołorasion Burst, in cołorasion Pelham Blue Aged e, soratuto, co do pickup invese che uno.

Discografia
1993 – Bloodline
2001 – A New Day Yesterday
2002 – So, It's Like That
2002 – Live At The Cabooze
2003 – Blues Deluxe
2004 – Had to Cry Today
2005 – A New Day Yesterday: Live
2005 – Live at Rockpalast
2006 – You & Me
2007 – Sloe Gin
2008 – Live From Nowhere in Particular (album)
2009 – The Ballad Of John Henry2010 – Live from the Royal Albert Hall (album) 
2010 – Black Rock
2011 – Dust Bowl
2012 – Driving Towards The Daylight
2012 – Beacon Theatre: Live from New York
2013 – An Acoustic Evening at the Vienna Opera House
 2014 – Different Shades of Blue
 2016 – Blues of Desperation
 2018 – Redemption
 2019 – Joe Bonamassa Christmas Comes But Once a Year
 2020 – Royal Tea
 2021 – Time Clocks
 2023 – Blues Deluxe Vol. 2
 2025 – Breakthrough

 Altri projeti 
 European Joe Bonamassa Blog 

Categoria:Chitaristi statunitensi
Categoria:Nasesti inte el 1977